  Майя Бывальцева Ижкарысь Инмар анайлэн Иверской мудорезлы сӥзем храмез усьтонэ патриарх Кирилл лыктыны быгатоз. Со сярысь туннэ, 31-тӥ толшоре, вераз Кун Думае Удмуртилэсь быръем депутат Валерий Бузилов. Та дыре черкез лэсьтон йылпумъяське но котырзэ утялтон мынэ. Инмар анайлэн Иверской мудорезлы сӥзем храмез Ленин урамын, «Радиотехника» вузкаронни дорын интыяськемын. Лэсьтӥськон 2008-тӥ арын кутскиз. Вылтусызъя Ижкарысь Свято-Михайловской соборлы укша, нош киросозь ӝуждалаез 50 метр. 2014-тӥ арын гырлыосты вӧсян ортчытэмын вал. Тегъёс: Мерлык Ижкар Православие Удмуртия черк вӧсьлык  